( 155 ) 
loysir de penser que sous une entreprise de masquarade il y 
en ait une aultre cachée. Vous pourrez adjouster à ceste inven- 
tion ce qui vous semblera plus à propos sur les lieux selon 
qu'on faict la guerre à l'œil. Surtout il faudroit bien estre as- 
suré de la fidélité de ceulx que chasquung prendra quant et 
soy, car vous sçavez de quoy il y va. Voilà mon petit advys; 
mais, quoy qu'il en soit, sy vous congnoissiez qu'il ne se fust 
pas bon descouvryr à eulx, je vous supply très-humblement 
vous tenyr à vostre première résolution et ne laisser pour cela 
de venir accompagné seulement de six ou sept bons hommes 
de vostre trouppe, desquels vous vous teniez assuré, comme de 
la Molle et de moy. Surtout donnez-vous garde de vous des- 
couvrir à ceulx qui ont beaucoup à perdre pour le: amener 
de vostre trouppe, si de fortune ce n'estoit à monsieur de Mon- 
morancy ou quelqu’ung de ses frères. Car, quand aux aultres , 
tenez pour chose assurée, ou que pour ne vouloir tant espérer 
de leur fortune avecq vous, comme ils en ont desjà d'acquis par 
delà, ou pour se maintenir et conserver sous prétexte de faire 
des bons valets, ils seront gens pour vous trahir par moyens 
si subtils qu’il ne semblera pas advis qu'il y aient touché, et 
cependant ce sera à vous à courir. 
Ung aultre point que devez avoir recommandé, c'est de ne 
dire à créature vivante le chemin qu'avez l’envye de tenir, hors 
mis à la guide, Encore faut-il que ce soit au partir de chaque 
logis seulement, comme sy vous-mesmes estiez encores incer- 
tain du lieu où vous debvez tyrer. 
Je scay, seigneur Lucidor, qu'il y aura plus de difficulté pour 
vous à l'exécution de cecy, qu'il n’y a de peine pour moy à le 
vous escrire, mais nen; -vous que les grandes choses ne se 
peuvent acquérir t Souvenez-vous que moy-mesmes 
vous ay tracé le chemin le rer et suis eschappé des mains 
de mes ennemys quasi de ceste façon, seulement pour faire 
service à vous qui estes mon maistre et garder une conscience 
impollue à mon Dieu. Vous qui debvez rechercher toutes les 
